Άδεια Αρχιτεχνίτη Ηλεκτροσυγκολλητή Α' Τάξης (με εξετάσεις)
Έγκριση Συμμετοχής σε Εξετάσεις με Σκοπό την Απόκτηση Άδειας Αρχιτεχνίτη Ηλεκτροσυγκολλητή A Τάξης
Για το 1ο μέρος της διαδικασίας - Έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α΄ τάξης: Αίτηση - Υπεύθυνη Δήλωση του άρθρου 8 του ν. 1599/1986.
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet
Για την έγκριση συμμετοχής σε εξετάσεις με σκοπό την απόκτηση άδειας Αρχιτεχνίτη Ηλεκτροσυγκολλητή Α’ τάξης: Αν ο ενδιαφερόμενος έχει αποκτήσει πτυχίο μετά τη χορήγηση της σχετικής της άδειας οφείλει να το αποδείξει με την κατάθεση του αντίστοιχου τίτλου σπουδών.
Για την έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α’ τάξης-1ο μέρος: *α) Ο ενδιαφερόμενος πρέπει να έχει αποκτήσει την άδεια του αρχιτεχνίτη ηλεκτροσυγκολλητή Β΄ τάξης και να διαθέτει τη σχετική προϋπηρεσία σε ηλεκτροσυγκολλήσεις υποκείμενες σε σοβαρές καταπονήσεις αναλόγως του αποδεκτού τίτλου σπουδών που κατέχει είτε της ημεδαπής είτε της αλλοδαπής με αντίστοιχη ισοτιμία και ειδικότητα αυτού ή * β) Εφόσον ο ενδιαφερόμενος είναι υπήκοος κράτους-μέλους της Ε.Ε. και έχει αποκτήσει τα επαγγελματικά του προσόντα σε άλλο κράτος – μέλος, είτε ως αυτοαπασχολούμενος, είτε ως μισθωτός, οφείλει να έχουν αναγνωρισθεί τα επαγγελματικά του προσόντα από το αρμόδιο όργανο της χώρας (ΑΤΕΕΝ) και να του έχει χορηγηθεί η άδεια ασκήσεως επαγγέλματος από την οικεία Περιφέρεια.
*Για την έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α’ τάξης: *Σε περίπτωση που ο ενδιαφερόμενος έχει αποκτήσει Βεβαίωση Αναγγελίας αρχιτεχνίτη ηλεκτροσυγκολλητή Β΄ τάξης και έχει: **- πτυχίο Διπλωματούχου μηχανικού - με εγγραφή του στο Τεχνικό Επιμελητήριο Ελλάδας (ΤΕΕ) - ειδικότητας Μηχανικού που εμπίπτει στις διατάξεις του άρθρου 1 του ν. 6422/1934 ή Χημικού Μηχανικού ή Μεταλλειολόγου Μηχανικού ή Μεταλλουργού Μηχανικού ή Μηχανικού Μεταλλείων ή ** -πτυχίο ΤΕΙ - με την κτήση του πτυχίου τους - ειδικότητας Μηχανολόγου Μηχανικού ή Ηλεκτρολόγου Μηχανικού ή Μηχανικού Ενεργειακής Τεχνολογίας ή Ναυπηγού Μηχανικού οφείλει να έχει αποκτήσει προϋπηρεσία 3 μηνών σε ηλεκτροσυγκολλήσεις υποκείμενες σε σοβαρές καταπονήσεις. *Σε περίπτωση που ο ενδιαφερόμενος έχει αποκτήσει την άδεια του αρχιτεχνίτη ηλεκτροσυγκολλητή Β΄ τάξης και έχει: **- πτυχίο Επαγγελματικών Σχολών (ΕΠΑ.Σ.) ειδικότητας Αμαξωμάτων, ή Τεχνιτών Αμαξωμάτων, ή Τεχνιτών Μεταλλικών Κατασκευών ή Τεχνιτών Ναυπηγικής Βιομηχανίας, οφείλει να έχει αποκτήσει προϋπηρεσία 10 μηνών σε ηλεκτροσυγκολλήσεις υποκείμενες σε σοβαρές καταπονήσεις ή **- πτυχίο Επαγγελματικού Λυκείου (ΕΠΑ.Λ.) του Τομέα Μηχανολογίας, ειδικότητας Μηχανολογικών Εγκαταστάσεων και Κατασκευών ή πτυχίο Τεχνικού Επαγγελματικού Λυκείου (Τ.Ε.Λ), Μηχανολογικού Τομέα ή πτυχίο Τεχνικού - Επαγγελματικού Εκπαιδευτήριου (Τ.Ε.Ε.) Β΄ κύκλου Μηχανολογικού Τομέα, οφείλει να έχει αποκτήσει προϋπηρεσία 12 μηνών σε ηλεκτροσυγκολλήσεις υποκείμενες σε σοβαρές καταπονήσεις ή **- πτυχίο Τεχνικού - Επαγγελματικού Εκπαιδευτήριου (Τ.Ε.Ε.) Α΄ κύκλου Μηχανολογικού Τομέα ή πτυχίο Τεχνολογικής Επαγγελματικής Σχολής (Τ.Ε.Σ) ομάδα Μηχανολογικών Ειδικοτήτων, οφείλει αντίστοιχα να έχει αποκτήσει προϋπηρεσία 14 μηνών σε ηλεκτροσυγκολλήσεις υποκείμενες σε σοβαρές καταπονήσεις ή **- απολυτήριο υποχρεωτικής εκπαίδευσης (με απαραίτητη προϋπόθεση να έχει συμπληρώσει το 18ο έτος ηλικίας), οφείλει αντίστοιχα να έχει προϋπηρεσία 18 μηνών σε ηλεκτροσυγκολλήσεις υποκείμενες σε σοβαρές καταπονήσεις. *Αν ο ενδιαφερόμενος έχει αποκτήσει τη Βεβαίωση Αναγγελίας του Τεχνίτη Οξυγονοκολλητή και έχει: **- πτυχίο Επαγγελματικών Σχολών (ΕΠΑ.Σ.) ειδικότητας Αμαξωμάτων, ή Τεχνιτών Αμαξωμάτων, ή Τεχνιτών Μεταλλικών Κατασκευών ή Τεχνιτών Ναυπηγικής Βιομηχανίας, οφείλει να έχει αποκτήσει προϋπηρεσία 12 μηνών σε ηλεκτροσυγκολλήσεις υποκείμενες σε σοβαρές καταπονήσεις ή **- πτυχίο Επαγγελματικού Λυκείου (ΕΠΑ.Λ.) του Τομέα Μηχανολογίας, ειδικότητας Μηχανολογικών Εγκ/σεων και Κατασκευών ή πτυχίο Τεχνικού Επαγγελματικού Λυκείου (Τ.Ε.Λ), Μηχανολογικού Τομέα ή πτυχίο Τεχνικού - Επαγγελματικού Εκπαιδευτήριου (Τ.Ε.Ε.), Β΄ Κύκλου Μηχανολογικού Τομέα, οφείλει να έχει αποκτήσει προϋπηρεσία 18 μηνών σε ηλεκτροσυγκολλήσεις υποκείμενες σε σοβαρές καταπονήσεις ή **- πτυχίο Τεχνικού - Επαγγελματικού Εκπαιδευτήριου (Τ.Ε.Ε.) Α΄ κύκλου Μηχανολογικού Τομέα ή πτυχίο Τεχνολογικής Επαγγελματικής Σχολής (Τ.Ε.Σ),ομάδα Μηχανολογικών Ειδικοτήτων, οφείλει να έχει αποκτήσει προϋπηρεσία 24 μηνών εκ των οποίων τουλάχιστον οι 12 μήνες σε ηλεκτροσυγκολλήσεις υποκείμενες σε σοβαρές καταπονήσεις ή **- απολυτήριο υποχρεωτικής εκπαίδευσης (με απαραίτητη προϋπόθεση να έχει συμπληρώσει το 18ο έτος ηλικίας), οφείλει να έχει προϋπηρεσία 36 μηνών εκ των οποίων τουλάχιστον οι 24 μήνες σε ηλεκτροσυγκολλήσεις υποκείμενες σε σοβαρές καταπονήσεις. *Αν ο ενδιαφερόμενος είναι αρχιτεχνίτης οξυγονοκολλητής Α΄ τάξης οφείλει να έχει αποκτήσει προϋπηρεσία 6 μηνών σε ηλεκτροσυγκολλήσεις υποκείμενες σε σοβαρές καταπονήσεις με την ιδιότητα του αρχιτεχνίτη ηλεκτροσυγκολλητή Β΄ τάξης (επέκταση). *Αν ο ενδιαφερόμενος οποιασδήποτε των άνω κατηγοριών έχει παρακολουθήσει ειδικό πρόγραμμα επαγγελματικής κατάρτισης, η αντίστοιχη προαπαιτούμενη προϋπηρεσία που απαιτείται δύναται να αντικατασταθεί έως και 25% της παρακολούθησης ενός ή περισσοτέρων ειδικών προγραμμάτων επαγγελματικής κατάρτισης, μετά την έκδοση βεβαίωσης αναγγελίας ή άδειας σε ισχύ. *Αν ο ενδιαφερόμενος είναι κάτοχος πτυχίου ή σπουδών σχολών της ημεδαπής με ισότιμο τίτλο και αντίστοιχη ειδικότητα, οι οποίες καθίστανται ισότιμες και αντίστοιχες με τους τίτλους των ανωτέρω περιπτώσεων οφείλει να έχει αποκτήσει προϋπηρεσία ανάλογα με το τίτλο σπουδών. *Αν ο ενδιαφερόμενος είναι κάτοχος τίτλου σπουδών που έχει αποκτηθεί στην αλλοδαπή (εντός και εκτός Ε.Ε.) αντίστοιχης ειδικότητας, εφόσον έχει αναγνωρισθεί ως ισότιμος με τους προαναφερθέντες τίτλους σπουδών, η προϋπηρεσία αυτών είναι αντίστοιχη με την αναγνώριση που έχει λάβει. Γενικά για την απόκτηση των αδειών ηλεκτροσυγκολλητή, επιτρέπεται το ένα τρίτο (1/3) της κατά περίπτωση απαιτούμενης προϋπηρεσίας να έχει διανυθεί επί ηλεκτροσυγκολλήσεων.
Η διαδικασία απόκτησης άδειας αρχιτεχνίτη ηλεκτροσυγκολλητή α΄ τάξης αποτελείται από τρία μέρη τα οποία είναι: *Πρώτο μέρος - Έγκριση συμμετοχής σε εξετάσεις από την εξεταστική επιτροπή της αρμόδιας περιφέρειας για την απόκτηση άδειας ηλεκτροσυγκολλητή α΄ τάξης με τελικό στάδιο την ένταξη υποψηφίων σε πρόγραμμα εξετάσεων. *Δεύτερο μέρος - Συμμετοχή σε εξετάσεις της αρμόδιας περιφέρειας για την απόκτηση άδειας ηλεκτροσυγκολλητή α΄ τάξης με τελικό στάδιο την διαβίβαση βεβαιώσεων επιτυχούς εξέτασης. *Τρίτο μέρος - Έκδοση άδειας ηλεκτροσυγκολλητή α΄ τάξης με τελικό στάδιο την παραλαβή άδειας από τον αιτούντα.
Αφορά στο 1ο μέρος της διαδικασίας για την έγκριση συμμετοχής σε εξετάσεις από την εξεταστική επιτροπή της αρμόδιας περιφέρειας με σκοπό την απόκτηση άδειας αρχιτεχνίτη ηλεκτροσυγκολλητή α τάξης
Αφορά στο 1ο μέρος της διαδικασίας για την έγκριση συμμετοχής σε εξετάσεις από την εξεταστική επιτροπή της αρμόδιας περιφέρειας με σκοπό την απόκτηση Έκδοση άδειας του αρχιτεχνίτη ηλεκτροσυγκολλητή α΄ τάξης και καλύπτει ειδικότερα τη συμμετοχή στη θεωρητική εξέταση του 2ου μέρους αυτής της διαδικασίας.
Αφορά στο 1ο μέρος της διαδικασίας για την έγκριση συμμετοχής σε εξετάσεις από την εξεταστική επιτροπή της αρμόδιας περιφέρειας με σκοπό την απόκτηση άδειας του αρχιτεχνίτη ηλεκτροσυγκολλητή β΄ τάξης και καλύπτει ειδικότερα τη συμμετοχή στη πρακτική Εξέταση του 2ου μέρους αυτής της διαδικασίας.
Σε περίπτωση που ο τίτλος σπουδών έχει αποκτηθεί στην αλλοδαπή ή από καταργούμενες σχολές της ημεδαπής πρέπει να προσκομιστεί επιπλέον: Απόφαση ισοτιμίας του Ελληνικού Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π).
Φωτοτυπία αστυνομικής ταυτότητας ή διαβατηρίου.
Αν ο ενδιαφερόμενος είναι πολίτης εκτός Ε.Ε. υποβάλλεται και άδεια παραμονής ή εργασίας που εκδίδεται σύμφωνα με τις κείμενες διατάξεις.
Ευκρινές φωτοαντίγραφο της άδειας του αρχιτεχνίτη οξυγονοκολλητή Α΄ τάξης.
Ευκρινές φωτοαντίγραφο της απόφασης αναγνώρισης επαγγελματικών προσόντων από το αρμόδιο όργανο (ΑΤΕΕΝ, ΣΑΕΠ).
Αντίγραφο τίτλου σπουδών, εφόσον υπάρχει.
Ανάλογα με τη σχέση εργασίας διακρίνονται τα εξής δικαιολογητικά: Αν ο ενδιαφερόμενος εργαζόταν ως μισθωτός: Βεβαιώσεις Προϋπηρεσίας από την επιχείρηση που απασχολείται ο ενδιαφερόμενος με συνυπογραφή και από τον εποπτεύοντα (κάτοχο άδειας ή βεβαίωσης αναγγελίας), στην οποία πρέπει να αναγράφονται τα στοιχεία του εργοδότη και του εποπτεύοντος αδειούχου ή του κατόχου της βεβαίωσης αναγγελίας και συγκεκριμένα ο αριθμός άδειας και η εκδούσα αρχή, τα στοιχεία του ενδιαφερομένου προσώπου, η διάρκεια της απασχόλησης, ο ακριβής χρόνος απασχόλησης σε ημερομίσθια, η ειδικότητα και η βαθμίδα στην οποία έχει ασκηθεί ο ενδιαφερόμενος.
Αν ο ενδιαφερόμενος εργαζόταν ως ελεύθερος επαγγελματίας: Υπεύθυνη Δήλωση του ν. 1599/1986 στην οποία δηλώνεται: α) η διάρκεια της αποκτηθείσας προϋπηρεσίας με αναφορά στην ειδικότητα και τη βαθμίδα απασχόλησης του ενδιαφερομένου, β) ότι απασχολούσε διά συμβάσεως έργου ή εργασίας επιβλέποντα αδειούχο ή πρόσωπο που έχει προς τούτο δικαίωμα - με αναφορά στο ονοματεπώνυμο και τον αριθμό Βεβαίωσης Αναγγελίας ή άδειας του εποπτεύοντος, γ) ότι ο μέσος ετήσιος κύκλος εργασιών υπερβαίνει το 60% του μέσου ετήσιου ατομικού διαθέσιμου εισοδήματος (ΜΕΑΔΕ), όπως αυτό υπολογίζεται από την ΕΛ.ΣΤΑΤ., της περιόδου απόκτησης της προϋπηρεσίας και δ) ότι διαθέτει τα δικαιολογητικά που αναφέρονται στις παραγράφους 2.1. 2.2. και 2.3. του άρθρου 6 του π.δ. 115/2012.
Αν ο ενδιαφερόμενος απασχολήθηκε από Δημόσιες Υπηρεσίες, Ν.Π.Δ.Δ. ή Ν.Π.Ι.Δ. και Ο.Τ.Α., προσκομίζει Απόφαση πρόσληψης από την οποία προκύπτει ότι ο ενδιαφερόμενος ή και ο εποπτεύων προσλήφθηκε ως αρχιτεχνίτης, ή Απόφαση του αρμοδίου οργάνου περί αναθέσεως στον ενδιαφερόμενο των καθηκόντων του αρχιτεχνίτη, εφόσον διαθέτει την αντίστοιχη άδεια.
Αν ο ενδιαφερόμενος έχει παρακολουθήσει ειδικό πρόγραμμα επαγγελματικής κατάρτισης, προσκομίζει το Πιστοποιητικό παρακολούθησης ειδικού προγράμματος επαγγελματικής κατάρτισης.
Αν ο ενδιαφερόμενος απέκτησε προϋπηρεσία ως έφεδρος οπλίτης παρατεταμένης θητείας ή έφεδρος αξιωματικός κατά τη διάρκεια εκπλήρωσης των στρατιωτικών του υποχρεώσεων: Βεβαίωση αρμόδιας στρατιωτικής αρχής, όπου αναγράφεται με την απαιτούμενη λεπτομέρεια το είδος της εκτελεσθείσας υπηρεσίας και η διάρκεια αυτής
Σε περίπτωση αδυναμίας προσκόμισης των ως άνω αναφερόμενων δικαιολογητικών, που μπορεί να προέρχεται από καταστροφή αρχείων ή καταστάσεων εργασίας αλλά και από άλλη αιτία γίνονται δεκτά ως αποδεικτικά στοιχεία: βιβλιάρια ενσήμων των δημοσίων οργανισμών κοινωνικής ασφαλίσεως, καθώς και κάθε άλλο δημόσιο έγγραφο, από το οποίο θα προκύπτει η απασχόληση του ενδιαφερόμενου σε θέση εργασίας με το ίδιο ή συναφές αντικείμενο και ο ενδιαφερόμενος πρέπει να αναφέρει στην αίτησή του τεκμηριωμένα για ποιους λόγους αδυνατεί να προσκομίσει τα απαραίτητα δικαιολογητικά. Υποβάλλονται ένα ή περισσότερα δικαιολογητικά που καλύπτουν κατ’ ελάχιστον τον απαιτούμενο συνολικό χρόνο προϋπηρεσίας. Σε περίπτωση που η προϋπηρεσία αποκτήθηκε σε άλλο κράτος μέλος της Ε.Ε. τα αντίστοιχα δικαιολογητικά πρέπει να θεωρούνται για τη γνησιότητά τους από τις αντίστοιχες αρμόδιες αρχές του εν λόγω κράτους-μέλους.
Ευκρινές φωτοαντίγραφο της άδειας αρχιτεχνίτη ηλεκτροσυγκολλητή Β΄ τάξης
Αφορά το 1ο μέρος της διαδικασίας: Έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α’ τάξης.
Αφορά το 1ο μέρος της διαδικασίας: Έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α΄ τάξης.
Αφορά το 1ο μέρος της διαδικασίας: Έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α’ Τάξης.
2ο μέρος της διαδικασίας: Έκδοση άδειας αρχιτεχνίτη ηλεκτροσυγκολλητή Α’ τάξης
Αφορά το 1ο μέρος της διαδικασίας: Έγκριση συμμετοχής σε εξετάσεις με σκοπό την απόκτηση άδειας αρχιτεχνίτη ηλεκτροσυγκολλητή Α’ τάξης. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Απόκτηση Άδειας Αρχιτεχνίτη Ηλεκτροσυγκολλητή A Τάξης με σκοπό την άσκηση επαγγελματικής δραστηριότητας
Διεύθυνση Ανάπτυξης / Τμήμα Επαγγέλματος της Περιφέρειας του τόπου επαγγελματικής εγκατάστασης ή του τόπου μόνιμης διαμονής
Η προθεσμία υλοποίησης αφορά στην έκδοση άδειας του αρχιτεχνίτη ηλεκτροσυγκολλητή α΄ τάξης με σκοπό την άσκηση επαγγελματικής δραστηριότητας.
1-16 με τροποποίηση στα άρθρα 1,2,3,5 και 16
Αδειοδότηση τεχνικών επαγγελματικών δραστηριοτήτων - Διαδικασία - Ορισμοί -Πεδίο αρμοδιότητας / Τροποποιήσεις: - Νόμος 4811/2021 (ΦΕΚ 108/Α/2021) αρ. 35 - Τροποποίηση του άρθρου 5 του ν. 3982/2011 (έκδοση αδειών και βεβαιώσεων αναγγελίας, εκπροσώπηση φορέων στις εξεταστικές επιτροπές) - Ν. 4403/2016 (ΦΕΚ 125/Α/2016) παρ. 1 αρ. 15 - Τροποποίηση παρ. 8 αρ. 5 του ν. 3982/2011 (Περίπτωση μη συγκρότησης Εξεταστικής Επιτροπής σε μία Περιφέρεια) - Ν. 4254/2014 (ΦΕΚ 85/Α/2014) παρ. 1 υποπαρ. ΣΤ23 αρ.1 - Τροποποίηση παρ. 3-6 του άρθρου 2 του ν. 3982/2011 (Ορισμοί), παρ. 2 υποπαρ. ΣΤ23 αρ. 1 - Τροποποίηση παρ. 1 αρ. 3 του ν. 3982/2011 (Πεδίο εφαρμογής), παρ. 5 υποπαρ. ΣΤ23 αρ. 1 - Τροποποίηση παρ. 2 αρ. 16 του ν. 3982/2011 (Καταργούμενες διατάξεις), παρ. 4 υποπαρ. ΣΤ23 αρ. 1 - Τροποποίηση παρ. 11 αρ. 4 του ν. 3982/2011 (Υποχρέωση έκδοσης Βεβαιώσεων Αναγγελίας) - ΕΓΚΥΚΛΙΟΣ οικ.10069/52/ΦΓ.6.19/28-01-2016 (ΑΔΑ: Ω19Ξ4653ο7-ΘΜΥ) σηµείο 3γ) της υποπαρ. ΣΤ23 του ν.4254/14 - Διευκρινήσεις για τη χορήγηση βεβαίωσης αναγγελίας σε όλους τους διπλωματούχους μηχανικούς - Ν. 4072/2012 (ΦΕΚ 86/Α/2012) παρ. 1 αρ. 228 - Τροποποίηση με του αρ. 1 του ν. 3982/2011 (Σκοπός), παρ. 3 αρ. 228 - Τροποποίηση παρ. 5 αρ. 2 του ν. 3982/2011 (Ορισμοί), παρ. 4 αρ. 228 - Τροποποίηση παρ. 1 αρ. 3 του ν. 3982/2011 (Πεδίο εφαρμογής), παρ. 5 αρ. 228 - Τροποποίηση αρ. 4Α του ν. 3982/2011 (Απαιτήσεις για την ίδρυση, την επέκταση, τη λειτουργία και τον έλεγχο εγκαταστάσεων), παρ. 6 αρ. 228 - Τροποποίηση αρ. 16 του ν. 3982/2011 (Καταργούμενες διατάξεις)
Προϋποθέσεις - Δικαιολογητικά - Διαδικασία - Έλεγχοι / Τροποποιήσεις: - Ν. 4608/2019 αρ. 32 - Τροποποίηση παρ. 3 αρ. 1 του π.δ. 115/2012 (Αντικατάσταση παλαιών αδειών) - Ν. 4605/2019 (ΦΕΚ 52/Α/2019) παρ. 1 αρ. 15 - Προσθήκη παρ. 12 στο π.δ. 115/2012 (Απουσία συγκρότησης εξεταστικής επιτροπής στην Περιφέρεια) και αρ. 15 - Τροποποίηση παρ. 1, 2 και 3 αρ. 18 του π.δ. 115/2012 (Αποδεκτοί τίτλοι σπουδών)
Ορισμός εξεταστικής επιτροπής μιας Περιφέρειας για τη διενέργεια εξετάσεων για πλείονες περιφέρειες
Αδειοδότηση φορέων διενέργειας εξετάσεων για τη χορήγηση άδειας άσκησης τεχνικών επαγγελμάτων
Διαδικασία διενέργειας εξετάσεων και εξεταστέα ύλη Οξυγονοκολλητών – Ηλεκτροσυγκολλητών του Παραρτήματος Δ/ Τροποποιήσεις: - Ν. 4605/2019 (ΦΕΚ 52/Α/2019) παρ. 1 αρ. 18 - Τροποποίηση παρ. 2 αρ. 2 της Κ.Υ.Α. οικ. 411/14/Φ.Γ.9.6.4./2013 (Θητεία εξεταστικής Επιτροπής) - Κ.Υ.Α. 5571/379/ΦΓ9.6.4./2013 (ΦΕΚ 10228/Β/2013) περ. 1 αρ. 1 - Τροποποίηση περ. α αρ. 5 της Κ.Υ.Α. οικ. 411/14/Φ.Γ.9.6.4./2013 (Πρακτικό Προϋπηρεσίας), παρ. 2 - Τροποποίηση Παραρτήματα της Κ.Υ.Α. οικ. 411/14/Φ.Γ.9.6.4./2013 (Παραρτήματα)
Καθορισμός αποζημίωσης μέλους της εξεταστικής επιτροπής
Κατά το στάδιο της διαδικασίας που αφορά στην έγκριση συμμετοχής σε εξετάσεις, στην περίπτωση της παρέλευσης άπρακτης της προθεσμίας των 15 ημερών για τον έλεγχο πληρότητας των δικαιολογητικών, θεωρείται ότι η αίτηση του ενδιαφερομένου έχει γίνει σιωπηρώς δεκτή, σύμφωνα με την παρ. 4 του άρθρου 14 του ν. 3844/2010 (Α 63). Ο ενδιαφερόμενος στην προαναφερόμενη περίπτωση της σιωπηρής έγκρισης μπορεί να ζητήσει τη σχετική βεβαίωση από την Εκδούσα Αρχή, σύμφωνα με την παρ. 4 του άρθρου 10 του ν. 3230/2004 (Α 44). Επίσης, στην περίπτωση απόρριψης της αίτησης όπου ο ενδιαφερόμενος θεωρεί ότι η αίτηση του δεν έγινε δεκτή χωρίς νόμιμη αιτία ή σε περίπτωση που η διοίκηση καθυστερεί αναιτιολόγητα μπορεί να προσφύγει στην τακτική δικαιοσύνη κατά της πράξης ή της παράλειψης της διοικητικής αρχής.
Εφόσον από την Αίτηση - Υπεύθυνη Δήλωση του ενδιαφερόμενου προκύπτει η αδυναμία προσκόμισης των απαιτούμενων βεβαιώσεων προϋπηρεσίας, στέλεχος του Τμήματος Επαγγέλματος διαβιβάζει τα σχετικά στην αρμόδια εξεταστική επιτροπή που συντάσσει πρακτικό προϋπηρεσίας.
Στέλεχος του Γραφείου Πρωτοκόλλου της οικείας Περιφερειακής Ενότητας ή του ΚΕΠ-ΕΚΕ παραλαμβάνει και πρωτοκολλεί την Αίτηση - Υπεύθυνη Δήλωση με τα συνημμένα απαιτούμενα δικαιολογητικά και χορηγεί τον αριθμό πρωτοκόλλου στον ενδιαφερόμενο ή Βεβαίωση Υποβολής Αιτήματος κατ’ αντιστοιχία (Γραφείο Πρωτοκόλλου της οικείας Περιφερειακής Ενότητας / ΚΕΠ-ΕΚΕ).
Στέλεχος του Γραφείου Πρωτοκόλλου της οικείας Περιφέρειας ή του ΚΕΠ-ΕΚΕ διαβιβάζει την Αίτηση - Υπεύθυνη Δήλωση με τα δικαιολογητικά στη Διεύθυνση Ανάπτυξης της οικείας Περιφερειακής Ενότητας.
Ο Προϊστάμενος της Διεύθυνσης Ανάπτυξης της οικείας Περιφερειακής Ενότητας χρεώνει την Αίτηση - Υπεύθυνη Δήλωση και τα προαπαιτούμενα συνημμένα δικαιολογητικά στον Προϊστάμενο του Τμήματος Επαγγέλματος.
Ο Προϊστάμενος του Τμήματος Επαγγέλματος χρεώνει την Αίτηση - Υπεύθυνη Δήλωση και τα δικαιολογητικά σε στέλεχος του Τμήματος Επαγγέλματος.
Στέλεχος του Τμήματος Επαγγέλματος ελέγχει την πληρότητα και την ορθότητα των δικαιολογητικών. Ο έλεγχος ορθότητας στοιχείων που τεκμηριώνουν την προϋπηρεσία είναι δειγματοληπτικός, όπως προσδιορίζεται στις διατάξεις του προεδρικού διατάγματος. Ο έλεγχος ορθότητας ειδικά ως προς τη γνησιότητα του τίτλου σπουδών του ενδιαφερόμενου είναι δειγματοληπτικός της τάξεως του 5%.
Αν διαπιστωθούν ελλείψεις επί της αίτησης/υπεύθυνης δήλωσης, στέλεχος του Τμήματος Επαγγέλματος συντάσσει σχέδιο ενημερωτικού εγγράφου σχετικά με τις ελλείψεις που διαπιστώθηκαν και το προωθεί στην ιεραρχία για υπογραφή.
Ο προϊστάμενος της Διεύθυνσης Ανάπτυξης υπογράφει τελικά το σχέδιο ενημερωτικού εγγράφου που αφορά στις ελλείψεις που διαπιστώθηκαν και το επιστρέφει στο στέλεχος του Τμήματος Επαγγέλματος.
Στέλεχος του Τμήματος Επαγγέλματος αποστέλλει το ακριβές αντίγραφο του ενημερωτικού εγγράφου στον ενδιαφερόμενο στα στοιχεία επικοινωνίας που αναφέρονται στην υποβαλλόμενη αίτηση/υπεύθυνη δήλωση. Ο ενδιαφερόμενος πρέπει να ενημερωθεί εντός 15 ημερών για την ανάγκη υποβολής συμπληρωματικών δικαιολογητικών προκειμένου να εξεταστεί εκ νέου η αίτηση/υπεύθυνη δήλωση κι εφόσον κριθεί πλήρης να του χορηγηθεί Βεβαίωση Υποβολής Δικαιολογητικών.
Αν ο ενδιαφερόμενος δεν υποβάλλει τα απαραίτητα δικαιολογητικά η διαδικασία τερματίζεται χωρίς την έκδοση κάποιου σχετικού εγγράφου από την οικεία Περιφέρεια.
Ο ενδιαφερόμενος υποβάλλει τα δικαιολογητικά που διαπιστώθηκε ότι απουσίαζαν από την αίτησή του. Η υποβολή των δικαιολογητικών από τον ενδιαφερόμενο ακολουθεί την ίδια πορεία εγγράφου όπως στην αρχική υποβολή (βλ. Βήματα 1 έως και 4 όπως: υποβολή, πρωτοκόλληση, διαβίβαση, χρέωση).
Στέλεχος του Τμήματος Επαγγέλματος ελέγχει εκ νέου την Αίτηση - Υπεύθυνη Δήλωση με τα νέα συνημμένα δικαιολογητικά.
Η αρμόδια Εξεταστική Επιτροπή της Περιφέρειας εξετάζει τα δικαιολογητικά και συντάσσει Πρακτικό Προϋπηρεσίας του υποψηφίου, το οποίο υπογράφεται από το σύνολο των μελών και το διαβιβάζει στο Τμήμα Επαγγέλματος.
Όταν ο φάκελος είναι πλήρης και ορθός, στέλεχος του Τμήματος Επαγγέλματος καταχωρίζει τα απαραίτητα στοιχεία στο οικείο μητρώο και λαμβάνει αυτόματα τον μοναδικό αριθμό της Βεβαίωσης Υποβολής Δικαιολογητικών.
Στέλεχος του Τμήματος Επαγγέλματος συντάσσει σχέδιο Βεβαίωσης Υποβολής Δικαιολογητικών και το προωθεί στην ιεραρχία για υπογραφή.
Ο προϊστάμενος της Διεύθυνσης Ανάπτυξης υπογράφει τελικά το σχέδιο Βεβαίωσης Υποβολής Δικαιολογητικών και το επιστρέφει στο στέλεχος του Τμήματος Επαγγέλματος.
Στέλεχος του Τμήματος Επαγγέλματος αποστέλλει το ακριβές αντίγραφο της Βεβαίωσης Υποβολής Δικαιολογητικών στον ενδιαφερόμενο στα στοιχεία επικοινωνίας που αναφέρονται στην υποβαλλόμενη αίτηση/υπεύθυνη δήλωση. Η βεβαίωση υποβολής δικαιολογητικών έχει ισχύ δέκα μηνών.
Ο ενδιαφερόμενος υποβάλλει το αποδεικτικό κατάθεσης για τα εξέταστρα του θεωρητικού και του πρακτικού μέρους στο Τμήμα Επαγγέλματος ή στα ΚΕΠ-ΕΚΕ.
Στέλεχος του Τμήματος Επαγγέλματος διαβιβάζει ακριβές αντίγραφο της Βεβαίωσης Υποβολής Δικαιολογητικών και το αποδεικτικό κατάθεσης για τα εξέταστρα του θεωρητικού και πρακτικού μέρους στην υπηρεσία η οποία έχει την επιμέλεια της διενέργειας των εξετάσεων.
Η υπηρεσία που διενεργεί τις εξετάσεις, αφού παραλάβει τις βεβαιώσεις υποβολής δικαιολογητικών, τις ομαδοποιεί και τις εντάσσει σε συγκεκριμένο πρόγραμμα εξετάσεων.
Η υπηρεσία που διενεργεί τις εξετάσεις ανακοινώνει τους δικαιούχους συμμετοχής στις εξετάσεις, τις ημερομηνίες της εξέτασης και την κατανομή των υποψηφίων στα εξεταστικά κέντρα τουλάχιστον 5 εργάσιμες ημέρες πριν την ημερομηνία των εξετάσεων στον δικτυακό τόπο της οικείας Περιφέρειας, όπου οι εξετάσεις λαμβάνουν χώρα.
Ο ενδιαφερόμενος εξετάζεται στο θεωρητικό μέρος από την αρμόδια Επιτροπή διενέργειας εξετάσεων.
Αν ο ενδιαφερόμενος αποτύχει στην εξέταση του θεωρητικού μέρους, υποβάλλει στο Τμήμα Επαγγέλματος της οικείας Περιφερειακής Ενότητας (μέσω του Γραφείου Πρωτοκόλλου ή του ΚΕΠ/ΕΚΕ) αίτηση συμμετοχής στις εξετάσεις με συνημμένη τη Βεβαίωση Υποβολής Δικαιολογητικών (εφόσον είναι σε ισχύ) και το παράβολο συμμετοχής για τις εξετάσεις του θεωρητικού μέρους εκ νέου.
Ο ενδιαφερόμενος εξετάζεται επιτυχώς στο θεωρητικό μέρος από την αρμόδια επιτροπή.
Η Επιτροπή διενέργειας εξετάσεων συντάσσει Πρακτικό Εξέτασης του θεωρητικού μέρους με την αναλυτική κατάσταση των επιτυχόντων και αποτυχόντων.
Ο ενδιαφερόμενος εξετάζεται στο πρακτικό μέρος από την Επιτροπή διενέργειας εξετάσεων.
Αν ο ενδιαφερόμενος αποτύχει στην εξέταση του πρακτικού μέρους, υποβάλλει στο Τμήμα Επαγγέλματος της οικείας Περιφερειακής Ενότητας (μέσω του Γραφείου Πρωτοκόλλου ή του ΚΕΠ/ΕΚΕ) αίτηση συμμετοχής στις εξετάσεις με συνημμένη τη Βεβαίωση Υποβολής Δικαιολογητικών (εφόσον είναι σε ισχύ), το Πρακτικό εξέτασης του θεωρητικού μέρους και το παράβολο συμμετοχής για τις εξετάσεις του πρακτικού μέρους.
Ο ενδιαφερόμενος εξετάζεται επιτυχώς στο πρακτικό μέρος από την αρμόδια επιτροπή.
Η Επιτροπή διενέργειας εξετάσεων συντάσσει Πρακτικό Εξέτασης του πρακτικού μέρους με τις αναλυτικές καταστάσεις των επιτυχόντων και αποτυχόντων και εκδίδει Βεβαιώσεις Επιτυχούς Εξέτασης για τους επιτυχόντες.
Η Επιτροπή διενέργειας εξετάσεων διαβιβάζει τις Βεβαιώσεις Επιτυχούς Εξέτασης στο Τμήμα Επαγγέλματος της οικείας Περιφέρειας.
Εκδίδεται απόφαση της οικείας Περιφέρειας η οποία αναρτάται στη ΔΙΑΥΓΕΙΑ.
Το Τμήμα Επαγγέλματος της οικείας Περιφερειακής Ενότητας καταχωρίζει τις άδειες στο Ενιαίο Μητρώο ΟΠΣΠΑ το οποίο ενημερώνεται με τα απαιτούμενα πληροφοριακά στοιχεία και τηρεί αρχείο.
Στέλεχος του Τμήματος Επαγγέλματος εκδίδει την άδεια και ενημερώνει τον αιτούντα να προσέλθει να την παραλάβει.
Στέλεχος του Τμήματος Επαγγέλματος παραδίδει την άδεια στον αιτούντα μετά από ταυτοποίηση των στοιχείων του. Η άδεια φέρει τη σφραγίδα της υπηρεσίας και την υπογραφή του κατόχου.
Τα σχετικά έγγραφα αφορούν στην αίτηση τεκμηρίωσης αδυναμίας προσκόμισης των απαραίτητων δικαιολογητικών προϋπηρεσίας του ενδιαφερόμενου και στα διαθέσιμα αποδεικτικά στοιχεία.
Εφόσον υπάρξει αποτυχία στο θεωρητικό μέρος, η προθεσμία των δύο μηνών για τη χορήγηση άδειας ξεκινά από την ημερομηνία της νέας αίτησης του ενδιαφερομένου για τη συμμετοχή του στο θεωρητικό στάδιο της εξέτασης.
Εφόσον υπάρξει αποτυχία στο πρακτικό μέρος, η προθεσμία των δύο μηνών για τη χορήγηση άδειας ξεκινά από την ημερομηνία της νέας αίτησης του ενδιαφερομένου για τη συμμετοχή του στο πρακτικό στάδιο της εξέτασης.
Όσοι υποψήφιοι επιτύχουν στο θεωρητικό μέρος υποβάλλονται στην εξέταση του πρακτικού μέρους.
1ο μέρος: Για την έγκριση συμμετοχής σε εξετάσεις.
1) Η υποβολή των αποδεικτικών πληρωμής από τον ενδιαφερόμενο ακολουθεί την ίδια πορεία εγγράφου όπως στην αρχική υποβολή (βλ. Βήματα 1 έως και 4 : υποβολή, πρωτοκόλληση, διαβίβαση, χρέωση). 2) Τα παράβολα εξέτασης του θεωρητικού και του πρακτικού μέρους της εξέτασης έχουν ισχύ έξι μηνών.
2ο μέρος: Για τη συμμετοχή σε εξετάσεις.
Η Επιτροπή διενέργειας εξετάσεων διαβιβάζει τις Βεβαιώσεις Επιτυχούς Εξέτασης στο Τμήμα Επαγγέλματος της έδρας της αρμόδιας Περιφέρειας, η οποία έχει την επιμέλεια διενέργειας του θεωρητικού ή του πρακτικού μέρους αντίστοιχα, το οποίο προωθεί το σύνολο των εγγράφων, τα πρακτικά εξέτασης, τις λίστες επιτυχόντων και αποτυχόντων και τις βεβαιώσεις επιτυχούς εξέτασης στο Τμήμα Επαγγέλματος της οικείας Περιφερειακής Ενότητας του ενδιαφερόμενου.
1ο μέρος: Παραλαβή της αίτησης/υπεύθυνης δήλωσης
1ο μέρος: Διαβίβαση αίτησης/υπεύθυνης δήλωσης
1ο μέρος: Σύνταξη ενημερωτικού σχεδίου για ελλείψεις
1ο μέρος: Υπογραφή ενημερωτικού σχεδίου για ελλείψεις
1ο μέρος: Αποστολή αντιγράφου ενημερωτικού εγγράφου για ελλείψεις
1ο μέρος: Διαβίβαση εγγράφων στην εξεταστική επιτροπή της αρμόδιας Περιφέρειας
1ο μέρος: Σύνταξη Πρακτικού Προϋπηρεσίας του υποψηφίου
1ο μέρος: Σύνταξη σχεδίου Βεβαίωσης Υποβολής δικαιολογητικών
1ο μέρος: Υπογραφή του σχεδίου Βεβαίωσης Υποβολής Δικαιολογητικών
1ο μέρος: Διαβίβαση Βεβαίωσης Υποβολής Δικαιολογητικών
1ο μέρος: Ένταξη υποψηφίων σε Πρόγραμμα Εξετάσεων
2ο μέρος: Ανακοίνωση εξετάσεων, υποψηφίων και εξεταστικών κέντρων
2ο μέρος: Θεωρητική εξέταση ενδιαφερομένου
2ο μέρος: Αποτυχία εξέτασης του θεωρητικού μέρους
2ο μέρος: Σύνταξη πρακτικού εξέτασης του θεωρητικού μέρους
2ο μέρος: Πρακτική εξέταση ενδιαφερομένου
2ο μέρος: Αποτυχία εξέτασης του πρακτικού μέρους
2ο μέρος: Σύνταξη πρακτικού εξέτασης πρακτικού μέρους - Βεβαιώσεις Επιτυχούς Εξέτασης
2ο μέρος: Διαβίβαση Βεβαιώσεων Επιτυχούς Εξέτασης
3ο μέρος: Απόφαση χορήγησης άδειας της οικείας Περιφέρειας
3ο μέρος: Ενημέρωση στο Ενιαίο Μητρώο και τήρηση αρχείου
3ο μέρος: Έκδοση του εντύπου της άδειας – Ενημέρωση ενδιαφερομένου
3ο μέρος: Παραλαβή της άδειας από τον ενδιαφερόμενο
1ο μέρος: Παραλαβή αποδεικτικού κατάθεσης για τα εξέταστρα
1ο μέρος: Χρέωση αίτησης/υπεύθυνης δήλωσης σε Τμήμα
1ο μέρος: Χρέωση αίτησης/υπεύθυνης δήλωσης σε υπάλληλο
1ο μέρος: Μη υποβολή ελλειπόντων δικαιολογητικών
1ο μέρος: Παραλαβή απόντων δικαιολογητικών
1ο μέρος: Καταχώριση στοιχείων στο μητρώο - Βεβαίωση Υποβολής Δικαιολογητικών
2ο μέρος: Επιτυχής θεωρητική εξέταση ενδιαφερόμενου
2ο μέρος: Επιτυχής πρακτική εξέταση ενδιαφερόμενου